Јуриј Бауљин
Јуриј Николајевич Бауљин (; Москва, 5. октобар 1933 − Зеленоград, 5. децембар 2006) био је совјетски и руски хокејаш на леду и хокејашки тренер који је играо на позицијама одбрамбеног играча. Заслужни је мајстор спорта Совјетског Савеза и Заслужни тренер Совјетског Савеза. Један је од оснивача данашњег хокејашког клуба Казцинк Торпедо из Уст-Каменогорска, а сматра се и оснивачеем казахстанског хокеја на леду.

Као члан сениорске репрезентације Совјетског Савеза учествовао је на ЗОИ 1960. у Скво Валију када је совјетски тим освојио бронзану медаљу. Са репрезентацијом је освојио и сребрну медаљу на СП 1959. У дресу репрезентације одиграо је 11 утакмица, а постигао је и 4 поготка. 

Као играч наступао је за највеће совјетске клубове тог времена, московске Спартак и ЦСКА и петербуршки СКА, а у совјетском првенству одиграо је укупно 240 утакмица и постигао 112 погодака. Шестоструки је првак Совјетског Савеза, у сезонама 1954/55, 1955/56, 1957/58, 1958/59, 1959/60. и 1960/61. 

Током тренерске каријере која је трајала од 1964. до 1987. освојио је три тируле европских првака са јуниорском репрезентацијом Совјетског Савеза, треће место у совјетском првенству са московским Спартаком, те титулу првака Аустрије са Клагенфуртом (у сезони 1975/76). Био је селектор репрезентације Аустрије од 1973. до 1979. године.

Види још 
 Репрезентација Совјетског Савеза у хокеју на леду
 Хокеј на леду на Зимским олимпијским играма 1960.

Спољашње везе 
 
 -{Олимпијска биографија на сајту -{sports-reference.com}-}-

Рођени 1933.
Умрли 2006.
Совјетски хокејаши на леду
Руски хокејаши на леду
Совјетски хокејашки тренери
Руски хокејашки тренери
Хокејаши на леду на Зимским олимпијским играма 1960.
Совјетски олимпијци на Зимским олимпијским играма 1960.
Освајачи медаља на Зимским олимпијским играма 1960.
Освајачи олимпијских медаља у хокеју на леду
Освајачи бронзаних олимпијских медаља за Совјетски Савез